Nfiereda de Mëisules

La Nfiereda Mëisules, per tudësch Pößnecker Klettersteig, per talian Ferrata delle Mèsules, ie na fiereda de Mëisules tl Sela tla Dolomites plutosc arpizadëures che sà nëut ajache la va scialdi ndrët su.

 Storia 
La via fiereda ie stata metuda ndrova y giaurida ai 23 de agost 1912 dai uemes dla sezion dla zità Pößnecker dl Deutsch Östereeichischer Alpenverein y ie la plu vedla dla Dolomites.

Dala plaza da lascé ju i auti sun l Jëuf dl Sela ruvun sul troi nr. 649 japé dl crëp dla Cënta de Mëisules passan via sota i Ciampanii dl Sela.
La va su scialdi ndrët y l crëp ie scialdi metù ora dantaldut tla prima pert tres n ciamin. N ruva sun l giaron de Ciavazes. Da iló vala plu saurida fin sun Piz Sëlva (2.941m). 

Per unì de reviers van via per i ëures dl Sela passan via per Piz Revisc, Piz Gralba, Piz Saliëra, Piz Miara, Piz Beguz y ju sun Pisciadù o ju tla Val Lasties troi nr. 647.
 Bibliografia 
 Josef Kostner, Gregor Prugger: Cherta de Ciandevaves y de Ciandepinëi. Calënder de Gherdëina 1974, pl. 124-125.
 Reinhold Messner: Dolomiti. Le vie ferrate. Bulsan 1975.
Categoria:Dolomites
Categoria:Sëlva
Categoria:Crëps de Gherdëina
Categoria:Grup dl Sela